OzLabs/hebrew-wiki-articles huggingface dataset:
קיאנג

קיאנג (שם מדעי: Equus kiang) הוא מין בתת-סוג חמור, בסוג סוס שבמשפחת הסוסיים. הקיאנג הוא יונק גדול הנפוץ בטיבט באזורי אדמות מרעה הרריות עשירות בשיחים, כאשר הגובה המועדף עליו נע בין 4,000 ל-7,000 מטרים מעל פני הים. הקיאנג הוא הגדול ביותר מבין הפראים, שכן הגובה הממוצע של כתפיו הוא 140 סנטימטרים. הקיאנג קשור לפרא (חמור הבר האסייתי, E. hemionus), ולעיתים יש המסווגים אותו כתת-מין שלו, אף על פי שמחקרים מולקולריים מצביעים כי הקיאנג הוא מין נפרד מהפרא.

הקיאנג הוא בעל ראש גדול ואף קמור. פרוותו זקופה וקצרה יחסית. צבעה משתנה בין העונות, כאשר בחורף היא בעלת גוון חום כהה, ובסוף הקיץ היא בעלת גוון חום - אדום מבריק. עובייה של הפרווה בקיץ הוא 1.5 סנטימטרים, ובחורף היא מכפילה את עובייה. הרגליים, הצד הבטני של הצוואר, סוף החרטום ופנים אפרכסת האוזן צבועים בצבע לבן. על גבו של הקיאנג פס חום ארוך, שתחילתו ברעמת הצוואר וסיומו בסוף הזנב, שם קיימת ציצת שיער שצבעה חום - שחור. דו הצורתיות הזוויגית של הקיאנג אינה בולטת לעין.

== תת-מינים ==
תחת הקיאנג נמצאים ארבעה תת-מינים, הנבדלים בתפוצתם הגאוגרפית והמורפולוגיה שלהם שונה, בעיקר בפרמטרים כמו ממדי הגולגולת, צורת הישבן, דוגמאות הצבע, צבע הפרווה וגודל הגוף. הקיאנג המזרחי (Equus kiang holdereri) הוא תת-המין הגדול ביותר, והקיאנג הדרומי (Equus kiang polyodon) הוא הקטן ביותר. ארבעת תת-המינים הם:
* קיאנג מערבי (Equus kiang kiang)
* קיאנג מזרחי (Equus kiang holdereri)
* קיאנג דרומי (Equus kiang polyodon)
* קיאנג צפוני (Equus kiang chu)

== קישורים חיצוניים ==

* 
* ה[http://www.iucnredlist.org/search/details.php/7953/all קיאנג] באתר ה-IUCN

== הערות שוליים ==

קטגוריה:טקסונים שתוארו בידי וויליאם מורקרופט
קטגוריה:סוסיים
קטגוריה:סין: יונקים
קטגוריה:הודו: יונקים
קטגוריה:נפאל: יונקים
קטגוריה:מגה-פאונה של אירואסיה
קטגוריה:בעלי חיים שתוארו ב-1841
דולפינן אנקולי

דולפין אנקולי או דולפינן ים סוף (שם מדעי: Tursiops aduncus) הוא מין של דולפינן החי בטבע באזור האוקיינוס ההודי והשקט.

== מאפיינים ==
אורכו של דולפין זה עד 2.6 מטר ומשקלו 230 ק"ג. הוא בעל לסת דמוית מקור ומזכיר במראהו את הדולפינן המצוי אך קטן יותר. הוא התגלה רק ב-1833 כשנחשב לדולפינן מצוי עד אז. צבעו אפור והבטן אפורה בהירה עד לבנה עם כתמים אפורים.

דולפינים אלה חיים בחבורות גדולות בימים של צפון אוסטרליה, הודו, דרום סין, הים האדום וחופי מזרח אפריקה. הם נפוצים בימים חמימים טרופיים ורדודים ונוטים לקפוץ מהמים. הם חיים גם בחבורות עם הדולפינן המצוי ועם דולפיני סוסא.

הוא ניזון במים רדודים בעיקר מדגים ופחות מדיונונים וסרטנים. בתוכן הקיבה של נקבה אחת נמצאו חמישים מיני דגים ושלושה מיני דיונונים. הוא עצמו עלול להיטרף על ידי כרישים. הם יכולים לחיות 40 שנה בטבע.

לא ברור מה מצב השימור שלו. הרבה נתונים עליו כלולים יחד עם הדולפינן המצוי, מה שמקשה על המחקר העצמאי שלו.

== גלריה ==
<gallery widths="200" heights="150">
Dolphins gesture language.jpg|להקת דולפיננים בים האדום
Eilat Dolphin Reef (2).jpg|דולפינים באילת
Eilat Dolphin Reef (4).jpg
Tursiops aduncus, Port River, Adelaide, Australia - 2003 (cropped).jpg
Migrating mammals (15346028265).jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי כריסטיאן גוטפריד אהרנברג
קטגוריה:דולפיניים
קטגוריה:יונקים בחופי ישראל
קטגוריה:לווייתני האוקיינוס ההודי
קטגוריה:בעלי חיים ימיים בדרום אוסטרליה
קטגוריה:בעלי חיים שתוארו ב-1833
דולפין תלום-שן

דולפין תלום־שן
דּוֹלְפִין תְּלוּם שִׁנַּיִּם או סטנו תלום־שן (שם מדעי: Steno bredanensis) הוא מין דולפין גדול שנפוץ בעיקר במים עמוקים באקלים טרופי.

== מתן השם וגילוי ==

הדולפין תלום־השן תואר לראשונה על ידי ז'ורז' קיווייה ב-1823. שם הסוג סטנו, שבו מין זה הוא היחיד, בא מיוונית; ביוונית, פירוש המילה 'סטנו' היא 'צר' ואכן אף הדולפין מאופיין בצורה ארוכה וצרה. על שיני הדולפין ישנם תלמים אורכיים, הנראים או הניתנים למישוש - מכאן 'תלום־שן'.

== מאפיינים גופניים ==

האפיונים הפיזיים העיקריים של הדולפין הם ראש בצורת חרוט ואף צר וארוך. סנפיר הגב גדול וניכר. הסנפירים הצדדיים 'מקובעים' לגוף בדומה לדולפינים אחרים, ובשל כך לעיתים מתבלבלים בינו לבין מיני דולפינים אחרים.
השפתיים, הגרון, והבטן בצבעי לבן-ורוד, שאר הגוף בצבע אפור כהה, וסנפיר הגב בצבע אפור כהה. אורך הדולפין מגיע ל-2.5 מטרים ומשקלו למעלה מ-150 קילוגרם.

זן זה מאופיין בחברתיות. הם חיים בדרך כלל בקבוצה גדולה של למעלה מחמישים פרטים, אך היו דיווחים גם על קבוצות שמנו כמאה פרטים.

== אוכלוסייה ושימור ==

תפוצת הדולפין תלום־השן לא ברורה לגמרי למדע; רוב המחקרים ממקמים את האוכלוסייה הגדולה שלו בסביבות מזרח האוקיינוס השקט, שם לפי המדענים חיים כ-150,000 פרטים. בנוסף, הדולפינים נודדים בימים שונים, בהתאם לחום ולאקלים באזור. הדולפין תלום־השן מסתדר באקלים חם וטרופי, ולכן ישנן גם אוכלוסיות בגודל לא ידוע חיות גם בים התיכון, הים הקאריבי, והאוקיינוס השקט והאוקיינוס האטלנטי.

אין איומים של ממש על הישרדות המין, אך עדיין דולפינים רבים נלכדים ברשתות דיג וכן חלק ניצודים על ידי דייגים יפנים.

== קישורים חיצוניים ==

* [http://www.iucnredlist.org/search/details.php/20738/summ דולפין תלום־שן] באתר [http://www.iucnredlist.org/ הרשימה האדומה של IUCN]
* [https://immrac.com/dolphin-species/rough-toothed-dolphin-steno-bredanensis/ דולפין תלום-שן] במגדיר המינים של מחמל"י

== הערות שוליים ==

קטגוריה:בעלי חיים שתוארו ב-1828
קטגוריה:טקסונים שתוארו בידי ז'ורז' קיווייה
קטגוריה:דולפיניים
קטגוריה:יונקים יחידים בסוגם
קטגוריה:החי במפרץ אילת
ארגונים ודמוקרטיה

ארגונים, בבסיסם, מהווים בעייתיות בכל הנוגע להתייחסות לדמוקרטיה, הן בהתייחסות אליהם כאל חברה העומדת בזכות עצמה, הן בהתייחסות אליהם בתת-חברה של חברה גדולה מהם, והן כגורם המחנך את הפרטים בו ומשפיע על צורת חשיבתם. לבעייתיות זו כמה סיבות עיקריות:

* ארגונים מקבעים בחוק ובנורמה אי-שוויון בין בעלי תפקידים שונים, בזכות ההבנייה הגבוהה בהם וחלוקת העבודה והאחריות. אי-שוויון זה בעייתי במיוחד כאשר מדובר ביחסי הציות של המנהל והכפוף לו.

* ארגונים מדגישים את הצורה של הקיום האנושי במקום את המהות הערכית שבו, בשל השימוש בפורמליזציה.

* ארגונים נוטים להעמיד את ערכי המקצועיות והיעילות במעמד גבוה, דבר המונע פלורליזם והתבססות ערכים אנושיים בארגון.

* ארגונים מצמצמים את זווית ההשקפה של האדם על העולם האנושי לגבולות הנגזרים מתפקידו המסוים, בשל תהליך ההתמקצעות.

* ארגונים מדגישים את האינטרס (כלכלי או אחר) של הפרט כקובע את יחסיו החברתיים, ומצמצם את היווצרותה והשפעתה של השקפת עולם חברתית-שיתופית בחייו.
:תהליך זה מועצם עקב תכונתם של הארגונים ליצור גבולות ברורים בינם לבין סביבתם, עיקרון המקשה על הפרט בהם לתפוס את פעילויות הארגון כחלק בלתי נפרד מן החברה הכללית (ולכן, אין הוא מסוגל לתפוס את השפעתו המלאה על החברה, תפיסה המהווה תנאי לקיום דמוקרטיה)

* בשל הממדים הלא דמוקרטיים בתוכם, מטמיעים הארגונים מידה מסוימת של חשיבה לא-דמוקרטית בחבריהם, גם מחוץ לפעילותם בארגון. 

* ארגונים מפתחים אינטרסים כלפי סביבתם (בעיקר הגברת ההכנסות וצמצום ההוצאות) הנובעים מהצורך לפעול ביעילות. אינטרסים אלו פוגעים ביכולת החברה לקיים דפוסי פעולה שיתופיים, שאינם מבוססים על אינטרס צר.

למרות נטיות אלו, קיימים לעיתים בארגונים שונים תהליכים דמוקרטיים מסוימים, שמשמעותם הענקת שליטה מסוימת לחברי הארגון על הארגון עצמו, באופן החורג מההירארכיה הארגונית (לדוגמה: הכרה בסמכויותיו של נציג עובדים שאינו מטעם ההנהלה, קיום בחירות וכו'). כנגד נטיות אלו קיימות נטיות להתנהלות אוטוריטרית, כלומר - עיצוב החיים על ידי ההירארכיה הארגונית. גם בארגונים בהם מידה גבוהה של דמוקרטיה, עדיין קיימים ממדים אוטוריטאריים ניכרים (לעיתים קיימים תהליכים שעוקפים את הדמוקרטיה, כגון צירוף חברי הנהלה שלא דרך בחירות אלא על ידי מינוי ישיר ויצירת משרות חדשות).

תהליכי צמצום הדמוקרטיה בארגונים תוארו על ידי חוקרים שונים, שהידוע שבהם הוא כלל הברזל של האוליגרכיה, שנוסח על ידי רוברט מיכלס.

חוקרים נוספים היו ברל ומינס שחקרו ב-1933 תאגידי ענק בהם מפוצלת הבעלות בין בעלי מניות רבים, לכל אחד חלק קטן ביותר מסך המניות (לפי חקירתם, בשנת 1929 לא היה בעל יותר מאחוז ממניות חברות ענק כגון 'מסילת הברזל של פנסילבניה' ו'אמריקן טלפון אנד טלגרף'). חוקרים אלו מצאו כי הנהלת חברות אלו הפכה להנהלה ריכוזית, המקבעת ומשמרת את עצמה.

==ראו גם==
* מונחים במבנה ארגוני
קטגוריה:דמוקרטיה
קטגוריה:סוציולוגיה ארגונית
קטגוריה:ארגונים
מיסוד

מיסוד הוא תהליך שבו פעילות חברתית הופכת לפעילות מושרשת בחברה, לרוב בעקבות תהליכים סוציולוגיים שונים, כך שהיא נתפסת כחלק מהמציאות האובייקטיבית. שמות נרדפים למיסוד הם השתגרות ובדומה רוטיניזציה (מלשון רוטינה) פעולה חברתית החוזרת על עצמה שוב ושוב עד שמתקבעת כעומדת בפני עצמה, לעיתים במנותק מהכוונה המקורית של הפעולה. לעיתים, מיסוד מתייחס אל הקמת מוסדות חברתיים והפיכתם לפורמליים.

== מאפייני מיסוד בהקשרי פעילויות חברתיות ==
ביסודו של תהליך המיסוד עומדת הקניית משמעות מעבר להגדרתה התכלתית של פעילות חברתית מסוימת. תאוריות המיסוד מתארות התפתחות שבה פעילות מסוימת של בני אדם התחילה משיקולים רציונליים אך לאורך זמן הפעילות התקבעה והשיקולים הרציונליים התמעטו. לדוגמה, צפייה קבועה במשחק כדורגל שתכליתה הנאת הצופה ועדכון לגבי המתרחש בעולם הספורט, עשויה לסגל לעצמה ערך מוסף הנלווה למטרות אלו (כלומר, הצופה מעוניין בצפייה הקבועה מעבר להנאה לעדכון שהוא מקבל ממנה, ולא יהיה מוכן להחליפה גם בתחליפים המשרתים מטרות אלו בצורה עדיפה). ערך מוסף זה הוא הערך הממסדי של הצפייה והוא שהופך אותה למוסד.

מיסוד אינו תהליך מוחלט ובמציאות לרוב פעילויות וארגונים מכילים מאפיינים מוסדיים בצד מאפיינים שאינם כאלו. למשל, זוג צעיר נהג לאכול אצל הוריו ארוחת שבת כל שבוע כיוון שרצה לחסוך בהוצאות. עם השנים, וגם כאשר הזוג הפך מבוסס כלכלית ובעל ילדים, הנוהג של ארוחת שבת אצל ההורים התמסד כהכרחי ורצוי ללא קשר לסיבה המקורית לארוחה.

== מאפייני מיסוד בהקשרי מוסדות חברתיים ==
אחד המאפיינים של מוסד הוא תובענות. כל המוסדות מנסים לשלוט על היבט אחד או יותר של חיינו. כך, למשל, בית ספר, אוניברסיטה, ביטוח לאומי וכו'. ארווינג גופמן, בחיבורו על המוסדות הכוללניים הציג קטגוריה חדשה למיון מוסדות: מוסדות כוללניים. 
למוסדות אלה כמה אלמנטים:
* שתלטנות - המוסד כופה את חוקיו על החוסה, מי יותר ומי פחות.
* סוציאליזציה - החוסה לומד על מיקומו החברתי החדש, על תפקידיו ועל כללים אחרים.
* הפרדת הסגל מהחוסים.
לאלמנט זה כמה מאפיינים:

* מחשבות סטריאוטיפיות (הדדיות);
* קיום דיסטאנס;
* טקסים פורמליים - טקסים שהם חלק מחוקי המוסד;
לסגל קיימות כמה סמכויות:
'סמכות מקבילה' - הזכות של כל מי ומי מהסגל להטיל מרותו על כל חוסה
'סמכות פרטנית' - הזכות של הסגל לרדת לפרטים האינטימיים ביותר של החוסים.
'סמכות מרחיבה' - הזכות של הסגל לעונש לא חייבת להיות קשורה לסוג העבירה.
תוצאות השהייה במוסד:
* טשטוש האישיות (סוציאליזציה)
*ריכוז מחשבות החוסים בדברים זניחים
*סלנג מוסדי (לשני הצדדים, החוסים והסגל)
*הפגנת האישיות על ידי כניסה לצרות
*הסתגלויות משניות - "קומבינות"

==לקריאה נוספת==
*פיטר ל. ברגר, תומאס לאקמן, "מיסוד", בתוך: דניאל רוט-הלר וניסן נוה (עורכים), היחיד והסדר החברתי, תל אביב: עם עובד, 1999, 408-395.

קטגוריה:סוציולוגיה
קטגוריה:סוציולוגיה פוליטית
IPX

פרוטוקול IPX (ראשי תיבות של Internetwork Packet eXchange) או העברה בין-רשתות הוא פרוטוקול רשת המתפקד בשכבת הרשת של מודל ה-OSI ומודל ה-TCP/IP, ומהווה חלק מחבילת הפרוטוקולים IPX/SPX. פרוטוקול IPX שימש בעיקר מערכות של חברת נובל, ובמיוחד בשירותי Netware, אך נדחק עם התפוצה ההולכת וגדלה של האינטרנט בשנות השמונים והתשעים שהביא איתו את ה-IP כחלק מחבילת הפרוטוקולים TCP/IP.

== כתובת IPX ==
השימוש בפרוטוקול IPX מחייב מתן כתובת IPX לכל תחנה ברשת. כתובת IPX מורכבת משני חלקים:
* כתובת הרשת - 32 סיביות שנקבעות על ידי מנהל הרשת, כתובת הרשת חייבת להיות ייחודית בין כל הרשתות המחוברות.
* כתובת התחנה - 48 סיביות המכילות את כתובת ה-MAC של התחנה ברשת.
השימוש בכתובת ה-MAC כחלק מהכתובת הלוגית חוסך את הצורך במנגנון תרגום דוגמת ARP שקיים ברשתות TCP/IP.

== מבנה חבילת IPX ==
חבילת IPX (מאנגלית - IPX Packet) מורכבת מהשדות הבאים:
* Checksum (בדיקת תקינות) - 16 סיביות - עד לגרסה 4 של NetWare לא היה בשימוש, החל מגרסה 4 השדה משמש לבדיקת תקינות הנתונים על ידי הפעלת פונקציה ידועה על הנתונים בתחנת המקור ובתחנת היעד והשוואה בין התוצאות.
* Packet length (אורך החבילה) - 16 סיביות - מספר המציין את אורך החבילה כולה (פתיח ונתונים) בבתים.
* Transport control (בקרת תעבורה) - 8 סיביות - משמש לספירת מספר התחנות שהחבילה עברה בדרך (hop count). אם החבילה עברה יותר מ-16 תחנות ועדיין לא הגיע ליעדה החבילה מושמטת. מנגנון זה נועד למנוע מצב שבו חבילה מסתובבת ברשת במעגלים.
* Packet type (סוג חבילה) - 8 סיביות - מציין לאיזה שירות או פרוטוקול משכבה גבוהה יותר שייכים הנתונים בחבילה.
* Destination network (רשת היעד) - 32 סיביות - כתובת ה-IPX של רשת היעד של החבילה.
* Destination node (קצה היעד) - 48 סיביות - כתובת ה-IPX של הקצה המיועד ברשת היעד, למעשה כתובת ה-MAC שלו.
* Destination Socket (מפתח היעד) - 16 סיביות - שקע ברשתות IPX/SPX משמש להבדלה בין התוכנות השונות שמנהלות תקשורת במקביל, ולמעשה מקביל למפתח (Port) ברשתות TCP/IP.
* Source network (רשת המקור) - 32 סיביות - כתובת ה-IPX של רשת המקור של החבילה.
* Source node (קצה המקור) - 48 סיביות - כתובת ה-IPX של הקצה ממנו נשלחו הנתונים ברשת המקור, למעשה כתובת ה-MAC שלו.
* Source Socket (מפתח המקור) - 16 סיביות - שקע ברשתות IPX/SPX משמש להבדלה בין התוכנות השונות שמנהלות תקשורת במקביל, ולמעשה מקביל למפתח (Port) ברשתות TCP/IP.
* Data (נתונים) - המידע שעובר בחבילה, בתוספת נתונים שהוסיפו פרוטוקולים בשכבות גבוהות יותר. אורך הנתונים מוגבל בדרך כלל על ידי תקני המדיה שעליה מועברים הנתונים.

== ראו גם ==
* מונחים ברשת מחשבים

== קישורים חיצוניים ==
* [http://www.novell.com/documentation/lg/nw65/index.html?page=/documentation/lg/nw65/ipx_enu/data/hc1w6pvi.html הסבר על IPX] באתר חברת Novell.

קטגוריה:תקנים בתקשורת מחשבים
אוליגופול

מודל ברטראןאוֹלִיגוֹפּוֹל (מיוונית עתיקה: "מועטים - למכור") הוא מבנה שוק שבו ענף מסוים נשלט על ידי מספר קטן של מוכרים (אוליגופוליסטים). כאשר מדובר בשני גופים השולטים בשוק נקרא המצב דואופול. בגלל שישנם רק מתחרים ספורים בשוק, כל אוליגופוליסט מודע לפעולות רעהו, ושווקים אוליגופוליסטים, לפיכך, מאופיינים במידה רבה של הידודיות (אינטראקטיביות) בין השחקנים העיקריים בשוק, כשכל פעולה מצד אחד האוליגופוליסטים זוכה במהרה לתגובה מן האחרים. בעת תכנון האסטרטגיה שלהם, אוליגופוליסטים תמיד לוקחים בחשבון את צעדיהם הסבירים של שאר השחקנים בשוק, היות שקיימים מועטים כאלו והדבר אפשרי. מסיבה זו שווקים ותעשיות אוליגופולים מועדים בסבירות גבוהה להיווצרות קנוניה כלשהי וקרטל בפרט.

בישראל מספר רב של אוליגופולים בשווקים דוגמת תקשורת סלולרית, שיחות חוץ, דלק, טלוויזיה, ועוד.

==אוליגופסון ואוליגופול דו צדדי==
מונח מקושר, אך הפוך במשמעותו, הוא אוֹלִיגוֹפְּסוֹן – מצב המתרחש כאשר בשוק כלכלי פעיל מספר קטן של קונים, כאשר מספר המוכרים עשוי להיות גדול. מצב כזה מתרחש בדרך כלל בשווקים שבהם הקונים הם הממשלה או גופים עסקיים גדולים מאוד. דוגמה טיפוסית לאוליגופסון הוא השווקים לקניית רכיבים המשמשים לייצור כלי רכב, מטוסים ואניות. 

שוק שבו יש מוכרים מועטים וקונים מועטים נקרא אוליגופול דו-צדדי. 

==הופעת אוליגופולים==
ישנם חילוקי דעות רבים ביחס לסיבות המביאות להופעתם של אוליגופולים. לפי אחת התאוריות, לשווקים הפועלים על פי עקרונות קפיטליסטיים יש נטייה טבעית, אחרי שלב של צמיחה מהירה, לקונסולידציה והתרכזות הייצור או המכירה של מוצרים מסוימים בידיים מועטות. תופעה זו מקושרת לעיתים גם לגלובליזציה – מכירת מוצרי חברה אחת במקומות רבים בעולם. הסיבה העיקרית לאותה קונסולידציה והגברת הריכוזיות בשוק חופשי, טוענים התומכים בדעה זו, היא היתרון שיש בייצור בסדרי-גודל רחבים של מוצרי צריכה סטנדרטיים. 

תאוריה אחרת, הפוכה, אינה רואה הכרח בהיווצרות אוליגופולים, למרות היתרון שיש לייצור בסדרי-גודל רחבים וטוענת כי אוליגופולים, ובמיוחד מבנה אוליגופולי יציב, הוא כמעט תמיד תוצר של מעורבות ממשלתית, במיוחד באמצעות רישיונות ורגולציה של שוק. על-פי תפישה זו, גם כאשר ישנו יתרון לייצור בסדרי-גודל, הענקת רישיונות או זיכיונות בלעדיים ורגולציה מעלים את חסם הכניסה לשוק ובכך מונעים כניסת יצרנים חדשים לתחום והופכים את האוליגופול ליציב. 

העימות בין שתי הדעות הסותרות נוגע במיוחד למצב נפוץ בו אוליגופול הופך לקרטל ומצליח בהעלאת מחירים או הפחתת איכות השירות לצרכנים (או שתיהן) באמצעות השגת הסכמה בין כל היצרנים באוליגופול על תיאום מחירים. 

==אסטרטגיות באוליגופול==

בחירת אסטרטגיית פעולה באוליגופול נעשית תוך התבססות אינטנסיבית על תורת המשחקים, מאחר שזו מאפשרת מידול של התנהגות השחקנים האחרים בשוק:
* מודל סטקלברג – מודל בו החברות המתחרות פועלות בזו אחר זו (רלוונטי למשל בשוק בו יש חברה דומיננטית אחת, ושאר החברות ממתינות להחלטתה כדי לגזור משמעויות ורק אז לפעול). 
* מודל קורנו – מודל בו החברות המתחרות בוחרות בו-זמנית את הכמויות.
* מודל ברטראן – מודל בו החברות המתחרות בוחרות בו-זמנית את המחירים.

==ראו גם==
* כלל השלושה
* שוק העבודה – מונחים
* רשות ההגבלים העסקיים
* מונופול
* תורת המשחקים

==קישורים חיצוניים==

* 
* 
* 

קטגוריה:מיקרו-כלכלה
קטגוריה:מבני שוק
קטגוריה:תחרות (כלכלה)
יום האיידס העולמי

הסרט האדום המסמל את ההזדהות עם המאבק במגפת האיידס

יום האיידס העולמי מצוין ב־1 בדצמבר מדי שנה ומוקדש להעלאת מודעות העולם למגפת האיידס הנגרמת על ידי התפשטות נגיף האיידס. על פי הערכות, 39.5 מיליון איש בעולם הם נשאי HIV, ו־26 מיליון איש בעולם נפלו עד היום קורבן למחלת האיידס, דבר שהופך מחלה זו לאחת המגפות הקשות בהיסטוריה האנושית. אף על פי שהטיפול במחלה ניתן היום ליותר חולים בעולם וביותר אזורים בעולם, ההערכה היא כי בשנת 2005 לבדה מתו במחלה כ־3.1 מיליון איש (ההערכות נעות בין 2.8 ל־3.6 מיליון), מתוכם למעלה מחצי מיליון ילדים.

הרעיון של יום האיידס העולמי נולד בשנת 1988, בפסגה העולמית של שרי בריאות לקידום תוכניות למניעת האיידס. מאז, אימצו את ציון יום האיידס ממשלות, ארגונים בינלאומיים וארגוני צדקה במדינות רבות.

החל משנת 1988 ועד לשנת 2004 ארגן את יום האיידס העולמי הארגון UNAIDS (התוכנית המשותפת של האומות המאוחדות על HIV ואיידס) המסונף לאומות המאוחדות ואשר, לאחר התייעצות עם ארגונים אחרים, בחר מדי שנה נושא לציון יום האיידס העולמי. בשנת 2005 העביר ארגון UNAIDS את האחריות על ארגונו של יום האיידס העולמי לארגון העולמי למאבק באיידס (The World AIDS Campaign), שהוא ארגון עצמאי. הנושא שנבחר לציון יום האיידס העולמי החל משנת 2005 ועד לשנת 2010 הוא: "עצרו את האיידס: שמרו את ההבטחה". נושא זה איננו מצוין רק ביום האיידס העולמי אלא בעבודת הארגון במשך השנה כולה.

במהלך יום האיידס העולמי מעודד הארגון את הציבור לארבע פעילות:
* ענידת סרט אדום
* שיחה עם אחרים על נושא האיידס
* מחויבות לפעילות חברתית בנושא האיידס
* תרומות למחלה 

בישראל מציינים את יום האיידס העולמי ב"חסות" הוועד למלחמה באיידס, על ידי הפצת מידע ומדבקות ברחובות הערים הגדולות, ואף בחלוקת קונדומים במרכזי בילוי. ב-1.12.1988 ציין הוועד למלחמה באיידס, בפעם הראשונה בישראל, את יום האיידס הבינלאומי; במסגרתו הוקמו דוכני הסברה במרכזי הערים תל אביב וירושלים וחולק חומר הסברה לכלל האוכלוסייה. ב־1998 הכריז הוועד למלחמה באיידס לראשונה על קיום שבוע המודעות לאיידס הייחודי למדינת ישראל, הסובב את יום האיידס העולמי, עקב הבורות הרבה וההתכחשות לאפשרויות ההדבקה בנגיף ה־HIV ששררה בקרב הציבור בארץ.

== ראו גם ==
* פרויקט שמיכת הזיכרון

==קישורים חיצוניים==

* [http://www.aidsisrael.org.il/ הוועד למלחמה באיידס בישראל]
* [http://www.avert.org/worldaid.htm אתר ארגון AVERT המציין את יום האיידס]
* [http://www.worldaidsday.org/ ארגון יום האיידס העולמי בבריטניה]
* 
* דפנה לוי, [https://anchor.fm/daphna-lewy/episodes/64-e1ssu8v ראיון עם ד״ר איציק לוי על עבודתו רבת השנים בהוספיס לחולי איידס, בפודקאסט ״על החיים ועל המוות״], (לרגל יום האיידס) 30 בדצמבר 2022

איידס
איידס
קטגוריה:איידס
איידס
גמלא (שמורת טבע)

כלוב האיקלום של הנשרים על שפת המצוק
תצפית על תהום בגמלא. גודל האנשים מדגיש את העומק של התהום.
מבט מתוך מצפור הנשרים
שְׁמוּרַת גַּמְלָא היא שמורת טבע ואתר ארכאולוגי במרכז רמת הגולן, כ-20 קילומטרים דרומית לקצרין. השמורה הוכרזה ב-9 בינואר 2003. שטחה הוא 8,380 דונם. השמורה נגישה לכיסאות גלגלים ולמתניידים בעלי צרכים מיוחדים. 

==השמורה==

250px
בשמורת הטבע שני נחלים: נחל דליות ונחל גמלא, שלאורכו שוכן המפל האיתן הגבוה ביותר בארץ ישראל, מפל גמלא (51 מטרים גובהו). עוד נמצאים בשמורה שדה דולמנים שבו כ-700 דולמנים, מושבת הקינון הגדולה ביותר בישראל של נשרים. החל משנת 1994 מתקיים במקום סקר על האוכלוסייה, כולל תצפיות קבועות על הקינון. המטרה היא למנוע את הכחדת האוכלוסייה על ידי איתור בזמן של בעיות באוכלוסייה.

בנוסף קיים במקום מגוון של בעלי חיים כגון צבי ארץ ישראלי, יעל נובי, תנים, דרבנים, חולדים, שועלים, זאבים, קרקלים ועוד. במקום מקננים עופות דורסים נוספים הכוללים רחם, חיוויאי, עקב עיטי ועיט ניצי. הצמחייה כוללת עצי אלון התבור, אלה אטלנטית עוזרר קוצני, שיזף מצוי, כליל החורש ועוד.

בשמורה שרידיה המשוחזרים בחלקם של העיר העתיקה גמלא, שחרבה בזמן המרד הגדול של יהודי ארץ ישראל נגד שלטון האימפריה הרומית בסוף ימי הבית השני. בשמורה נמצא גם אתר הנצחה למתיישבי רמת הגולן שנפלו במערכות ישראל ובפעולות איבה. כמו כן, נמצאים בשמורה שרידי הכפר העתיק דיר קרוח, שתחילתו בהתקופה הביזנטית.

על שפת המצוק המשקיף על נחל גמלא נמצא מבנה "מצפור הנשרים" המאפשר תצפית נוחה על אוכלוסיית הנשרים והעופות הדורסים. על תקרת המבנה דגמים של עופות דורסים כפי שהם נראים ממבט מלמטה; מטרת הדגמים היא להקל על זיהוי העופות הדורסים. המבנה שוקם לזכרה של ארנה אשד, שהייתה חוקרת נשרים ואקולוגית השמורה.

ב-27 במאי 2010 בלילה פרצה בשמורה שרפה גדולה, שפגעה קשות בצומח ובחי בשמורה. אנשי רשות שמורות הטבע והגנים הספיקו לחלץ חלק גדול מהנשרים לפני התפשטות השרפה, ובכך מנעו פגיעה קשה באוכלוסיית הנשרים במקום. השרפה פרצה מנפילת פגז בשטח אש בסמוך לשמורה, בזמן אימון של צה"ל. השרפה כילתה כ-20 אלף דונמים של חורש.

==פעילות לשיקום אוכלוסיית הנשרים==
ביוני 2007 הורעלה אוכלוסיית הנשרים המקננת במצוק. בעקבות כך הועברו שבעה גוזלים לגידול בחי בר בכרמל. לאחר שהגוזלים התאוששו, הם הוחזרו לכלוב אקלום במקום.

בשנת 2008 הופעלה במקום תוכנית שמטרתה לשקם את אוכלוסיית הנשרים. ביצי הנשרים מוצאות מהקן ומועברות לגן החיות התנ"כי בירושלים להמשך דגירה, לאחר מכן מוחזרים הגוזלים לכלוב האקלום השוכן על שפת המצוק, ומאפשר את קרבת הגוזלים לאוכלוסיית הנשרים במקום. כשהגוזלים מגיעים לבגרות הם משוחררים לטבע.

==לקריאה נוספת==
*עפר בהט, ליאורה בהט, גמלא טבע ונוף, הוצאת משרד הביטחון, 1991

==קישורים חיצוניים==

* 
* 
* 
* 
* 

==הערות שוליים==

קטגוריה:רמת הגולן: שמורות טבע
קטגוריה:גמליים בתרבות
לוגאנו

לוגאנו (באיטלקית: Lugano) היא עיר בקנטון טיצ'ינו בדרום שווייץ, השוכנת לחופיו הצפוניים של אגם לוגאנו. בעיר מתגוררים 63,500 תושבים והיא העיר הגדולה ביותר בקנטון והתשיעית בגודלה בשווייץ. העיר היא מרכז הבנקאות השלישי בגודלו בשווייץ (אחרי ציריך וז'נבה) ויעד מוביל בתיירות פנים וחוץ. אוכלוסיית העיר ברובה דוברת איטלקית.
בלוגאנו נערך האירוויזיון הראשון ב-1956.

==גאוגרפיה==
העיר שוכנת למרגלות הרי האלפים ולחופו של אגם לוגאנו, בשפך נהר קסרטה, בין הר סאן סלבטורה (925 מטרים) להר ברה (912 מטרים). האקלים בלוגאנו הוא אקלים סובטרופי גשום, חם וממוזג יותר מהאקלים בחלקיה האחרים של שווייץ.

==תחבורה==

שדה התעופה של לוגאנו משמש בעיקר לטיסות פנים אך גם לטיסות בינלאומיות. טיסות מישראל מגיעות לשדה התעופה מלפנסה שבמילאנו, כ-100 ק"מ מהעיר, אך לא מגיעות לשדה התעופה של לוגאנו.

רכבת המגיעה ממילאנו עוברת דרך לוגאנו בדרכה אל ציריך. בתוך העיר אין מטרו אך יש אוטובוסים וחשמליות.

==יהדות==
בעיר הייתה קהילה יהודית אורתודוקסית גדולה, בעלת גוון חסידי אך היא הצטמצמה עם השנים. עד תחילת שנות ה-2000 פעל בלוגאנו מלון יהודי כשר אשר נסגר עקב הירידה בתיירות הדתית והחרדית לעיר. עד שנות ה-90 פעל בלוגאנו בית ספר חרדי פרטי אך הוא נסגר מכיוון שמרבית המשפחות החרדיות שנותרו מבוגרות. בעיר ישנו בית חב"ד.

בין רבני העיר: הרב שלמה זלמן פרידמן (בנו של הרב ישראל חיים פרידמן מראחוב), הרב משה אליעזר וייס (כיום רב קהילת "מחזיקי הדת" בווינה), ורבי בן ציון רבינוביץ, האדמו"ר מביאלה.
פנורמה של לוגאנו

==קישורים חיצוניים==

* 

* [http://www.lugano-airport.ch/en/ שדה התעופה לוגאנו] 
* [http://www.gotravel.co.il/travel/?p=2022 העיר לוגאנו ואתרי תיירות סביב אגם לוגאנו] כתבה באתר GoTravel (עברית)
* 
* 

==הערות שוליים==

*
קטגוריה:שווייץ: ערים
קטגוריה:טיצ'ינו (קנטון)
ציונות סינתטית

הציונות הסינתטית (סינתטי פירושו משולב, כלומר, במקרה זה שילוב בין הציונות המדינית לציונות המעשית) היא זרם בציונות, שהתגבש בעקבות ביטול תוכנית אוגנדה והתגברות חילוקי הדעות בין תומכי הציונות המעשית לבין תומכי הציונות המדינית. הגישה החדשה לציונות ביקשה לאחד את הפעולה המדינית עם עבודה מעשית בארץ ישראל. בייסוד הזרם מונח הרעיון שאין להפריד בין הפעילות המעשית לפעילות המדינית. יש ליצור עובדות בשטח, להגשים את עקרונות הציונות המעשית לעלות לארץ ישראל וליישבה ולעבדה. עם זאת יש להמשיך בפעילות הדיפלומטית. שתי הפעולות קשורות זו בזו ותלויות זו בזו. העובדות הנוצרות בארץ ישראל יגדילו את הסיכוי להשגת הישגים דיפלומטיים ואילו ההישגים הדיפלומטיים יקלו על פיתוח פעולות התיישבות. 
חיים ויצמן מראשיה של הציונות הסינתטית
המושג ציונות סינתטית קיבל ביטוי לראשונה בוועידה השלישית של ציוני רוסיה ב-1899. מטרתה של הוועידה הייתה להתוות דרכים חדשות לתנועה הציונית בהתאם לנסיבות הזמן - בפעילותה בארץ ישראל ובגולה. בוועידה דובר על כך שתורת הצ'רטר שבה דגל הרצל, שהתוותה את השגת המטרה הסופית של הציונות על ידי מבצע דיפלומטי בלבד – אינה עולה בקנה אחד עם הרצוי והדגישו את חשיבותו המכרעת של תכנון ההתיישבות בארץ ישראל שמטרתה היא להכשיר את הקרקע לקליטת עלייה המונית. בוויכוחים בוועידה הדגישו שאין הם רוצים לשנות את תוכנית בזל מיסודה, אך בהסכמת המעצמות הם רואים לא את התחלת הדרך אלא את סופה.
בהחלטותיה קבעה הוועידה שפיתוח מלא של עמדות התנועה הציונית בארץ ישראל וכן הכשרה שיטתית של הארץ (עלייה, רכישת קרקעות וכדומה) מהווים בהתאם לסעיף א' של תוכנית בזל יסוד בתפיסה הציונות המדינית ושצפייה באפס מעשה בשטח זה עלולה להשפיע לרעה על יציבותה ויעילותה של התנועה הציונית ואשר ללא השגת תוצאות ממשיות יהיה המאבק הדיפלומטי לחינם.

צירוף המלים "ציונות סינתטית" נשמע בוועידת הלסינגפורס בדצמבר 1906, אולם חיים ויצמן טען כי טבע את הביטוי בנאומו בקונגרס הציוני השמיני, שנערך באוגוסט 1907 בהאג. הוא טען שבאמצעות הביטוי הזה גייס אל המחנה שלו את "המעשיים" ובסופו של דבר אילץ את דוד וולפסון להתפטר מתפקידו כנשיא ההסתדרות הציונית. ויצמן השמיע בקונגרס את התביעה להעביר את מרכז הכובד של פעולת ההסתדרות הציונית לארץ ישראל. הוא טען שאומנם יש לשאוף להשגת הצ'רטר אבל שאיפה זו תצליח אך ורק בשילוב המאמצים בארץ - גם אם הממשלות יתנו את הצ'רטר המבוקש, לא יהיה אלא רק פיסת נייר בלא עבודה מעשית בארץ ישראל. באותו קונגרס פירש ויצמן את המונח ציונות סינתטית כמזיגה של הציונות המעשית והמדינית. ויצמן היה כימאי שעסק בסינתיזה באופן מדעי, וכי השימוש במטאפורות אלה היה טבעי לדידו. כתוצאה מהחלטות אלו הוקם ב-1908 המשרד הארצישראלי כזרוע המבצעת של ההסתדרות הציונית העולמית שתפקידו היה לפתח את ההתיישבות בארץ ישראל על ידי רכישת קרקעות ויישובן.

אנשי הציונות הסינתטית, ויצמן ומרטין בובר, יצאו גם מקרב הפרקציה הדמוקרטית, אלו התנגדו לחיזוק השפעתם של הדתיים וראו בחילוניות את מהות התנועה. בנוסף זעמו על מנהיגותו המוחלטת של הרצל בתנועה, כמו כן התנגדו לפנייתו לעשירי עולם ותמכו דווקא בהדגשת פעילות חינוך ותרבות, שילוב ערכי התיישבות עם ערכי תרבות ובעד חיזוק הדמוקרטיה בתנועה ופנייה של המפלגה להמונים.

==הערות שוליים==

סינתטית
חומרה

חומרה (חָמְרָה, באנגלית: Hardware) היא אוסף כל הרכיבים הפיזיים במחשב או בהתקן אלקטרוני אחר, כמו טלפון סלולרי או ציוד תקשורת, כלומר כל אובייקט הנתפס בחוש המישוש (כל דבר שניתן לגעת בו – "חומר"). זאת להבדיל מהמידע שהמחשב או ההתקן מכיל (ונשמר בזיכרון) או מעבד (בעזרת המעבד), ומהתוכנה – אוסף הפקודות המספקות הוראות לחומרה. הבחנה זו בין חומרה לתוכנה מצטמצמת כאשר התוכנה צרובה ברכיב חומרה מסוים ואינה ניתנת לשינוי (לדוגמה Read only memory – ROM) – תוכנה מסוג זה קרויה קושחה (Firmware) (מהיותה 'קשיחה' כלומר לא ניתנת לשינוי בצורה פשוטה). זיכרון קשיח זה הוא זיכרון ROM.
[[מיני-מחשב PDP1]]

בפיתוח, בתכנון ובשיכלול רכיבי חומרה עוסק מהנדס חומרה.

== חומרת המחשב האישי ==
מחשב אישי מורכב ממספר רכיבי חומרה הארוזים במארז:
* לוח אם, שעליו מורכבים המעבד, הזיכרון הראשי, ורכיבים נוספים בתוך חריצי הרחבה.
* ספק כוח, שמטרתו לספק לרכיבים השונים את המתח הדרוש להם.
* כרטיס גרפי, שאחראי על עיבוד התמונה ושליחתה לצג (מסך).
* כרטיסי מולטימדיה, הכוללים כרטיס טלוויזיה, כרטיס עריכת וידאו, כרטיס קול.
* יציאות שונות (מקבילי, טורי, FireWire, USB) לציוד הקפי, כמו סורק ומדפסת.
* אמצעי אחסון, כמו דיסק קשיח, כונן DVD, צורב וכדומה.
* רכיבי תקשורת: כרטיס רשת, ראוטר.
* רכיבים בסיסיים נוספים, שהם מסך, מקלדת, ועכבר. במחשב נייד רכיבים אלה הם חלק מהמארז הבסיסי אך במחשב שולחני הם נמצאים מחוץ למארז.

בנוסף, ובדרך כלל שלא כחלק מהמארז, המחשב האישי יכול לכלול גם מדפסת, סורק, מצלמת רשת, ולעיתים גם מערכת שמע עם רמקולים ואוזניות.

==חלוקת החומרה==
חומרה ניתן לחלק לפנימית ולחיצונית.
חומרה פנימית אחראית על עבודת מערכת המחשב (חלוקת זרם חשמלי, אחסון נתונים, עיבוד נתונים וכדומה) וחומרה חיצונית כגון מסך, רמקולים, מקלדת (לא וירטואלית), עכבר (לא וירטואלי) וכדומה אחראים על שליטה על המחשב דרך ממשק משתמש (הזנת קלט וקבלת פלט).
ייתכנו גם רכיבי חומרה חיצוניים נשלפים המהווים חלק אינטגרלי מהמערכת (כמו כאשר מאחסנים את מערכת ההפעלה של מחשב על כונן מידע נשלף).

== שליטה בחומרה ==

החומרה נשלטת על ידי פקודות בשפת מחשב, הנקראת שפת סף (Assembly). על המחשבים בימינו, כדי לגשת לכל רכיב, אפילו במערכות הפעלה מתקדמות, יש לרשום את אוסף הפקודות שפונות לרכיב. קבצים אלה נשמרים עם סיומת VxD לדוגמה.

קבצים ישנים שעסקו בחומרה מתקופת ה-DOS היו עם הסיומת COM – לדוגמה: MOUSE.COM להפעלת העכבר, MSCDEX.COM להפעלת כונן תקליטורים. כמו כן, גם כקובצי הרצה (EXE) כתוכנית לכל דבר.

החומרה מופעלת באמצעות פסיקות (Interrupt), הפסיקה קלה בפעולת המעבד וגישה לחומרה.

==ראו גם==

*מונחים בחומרה

==קישורים חיצוניים==

* [http://www.eimesc.co.il/חשיבות-הקפאת-תצורה-במערכות-חומרה-תעשי-2/ על חשיבות הקפאת תצורה בחומרה תעשייתית]
* [https://terms.hebrew-academy.org.il/Millonim/ShowMillon?KodMillon=194 מילון למונחי חומרה] (1997), באתר האקדמיה ללשון העברית
* 
* 

*
קטגוריה:מחשבים
מפרץ

מפרץ ב[[צרפת]]
תצלום אוויר של מפרץ לה קונצ'ה ב[[סן סבסטיאן שבספרד]]
מִפְרָץ (גם לְשׁוֹן יָם) הוא אזור גאוגרפי שבו הים "פורץ" לתוך היבשה ויוצר אזור שבו הים מוקף ביבשה משלושה כיוונים (בסביבות 240 מעלות). סוגי מפרצים זוכים לכינויים שונים. כך למשל מפרץ צר שחופיו צוקיים מכונה פיורד, וכאשר רצועת חול מפרידה בין המפרץ לבין גוף המים העיקרי הוא מכונה לגונה. מפרצים גדולים במיוחד מקבלים לעיתים את השם "ים" – כך למשל הים האדום הוא למעשה מפרץ של האוקיינוס ההודי.

== היווצרות מפרץ ==
לשון יבשה ומפרצים הם תוצאה של שחיקה מתמשכת של סלעים על ידי גלים, רוח וגשם. צורתם משתנה לאורך זמן עקב שחיקה זו, ותלויה גם בסוג הסלע. גורמים נוספים, כמו תנועות טקטוניות ועליית מפלס הים, משפיעים אף הם על עיצוב החוף. הבנת תהליכים אלו חשובה לניהול חופי הים ופיתוחם באופן בר קיימא.<ref></ref>

== נמלי מפרץ ==
מפרצים נהנים מיתרון גאוגרפי המאפשר הקמת נמלים, חיבור נוח לרשתות תחבורה ונגישות לנתיבי שיט בין-לאומיים. יתרונות אלו תורמים ליעילות תחבורתית, הפחתת עלויות וזמן משלוח, וחיבור יעיל לשווקים בין-לאומיים. כתוצאה מכך, מפרצים רבים הפכו למרכזי מסחר ותעשייה בין-לאומיים.<ref></ref>

מפרצים מושכים התיישבות אנושית בזכות הגנה מפני מזג אוויר קשה, אדמה פורייה, שפע דגים וגישה נוחה לים. חשיבותם גדלה עוד יותר עם התפתחות הסחר הבין-לאומי, כיוון שהפכו למיקום אידיאלי להקמת נמלים.<ref></ref>

ערים באזור המפרץ מהוות יעד תיירותי חשוב ובנו תשתית תיירותית משמעותית, עם נמל תעופה ראשי ונמל ימי גדול. נמל ג'בל עלי , שנבנה בשנות ה-70, הוא הנמל המלאכותי הגדול בעולם שמהווה מקום תיירותי ותעסוקתי.<ref></ref>

== מפרצים בישראל ==
חופי ישראל זרועי מפרצים רבים, לאורך הים התיכון, ים המלח וים סוף. כל אחד מהם אוצר בתוכו יופי ייחודי, משאבי טבע עשירים וחשיבות תיירותית, כלכלית ואקולוגית רבה.

גודלם, צורתם ועומקם של המפרצים משתנים, החל ממפרצונים קטנים וחבויים ועד מפרצים רחבים ופתוחים. היווצרותם קשורה לתהליכים גאולוגיים, והם משמשים בית גידול ייחודי למגוון רחב של יצורים ימיים, בהם דגים, אלמוגים וצמחייה ימית.

מפרצי ישראל הם לא רק נכס טבע יפהפה, אלא גם תורמים רבות לכלכלת המדינה ולרווחת תושביה. הם מהווים מקור תעסוקה חשוב, מוקד תיירותי מושך ומרכז לפעילויות פנאי וספורט מגוונות.

מפרצים בולטים בישראל כוללים את מפרץ אילת, מפרץ חיפה ומפרץ דור.

==גלריה==
<gallery widths="170" heights="150">
קובץ:HillInlet ST 03.JPG|מפרץ היל בקווינסלנד שבאוסטרליה
קובץ:Haifa Bay2007.jpg|מפרץ חיפה, במבט מדרום לצפון
קובץ:Sinai_Peninsula_from_Southeastern_Mediterranean_panorama_STS040-152-180.jpg|צילום, הפונה צפונה, של חצי האי סיני, מפרץ סואץ ומפרץ אילת, כפי שצולם ממעבורת החלל קולומביה ב-1991
</gallery>

==ראו גם==
* מפרצון
* סטאק
* חצי אי

==קישורים חיצוניים==

* 
* Djamel Boussaa, [https://www.researchgate.net/publication/344906910_Cities_in_the_Gulf Cities in the Gulf], Advances in Electronic Government, Digital Divide, and Regional Development, January 2016 
* 
* 

== הערות שוליים ==

*
קטגוריה:גופי מים
קטגוריה:צורות נוף
פוזיטרון

פּוֹזִיטְרוֹן (positron) הוא חלקיק יסודי, האנטי-חלקיק של האלקטרון. הפוזיטרון דומה בתכונותיו לאלקטרון, שכן מסתו והספין שלו זהים לאלו של האלקטרון. לעומת זאת, המטען החשמלי שלו שווה בגודלו למטען האלקטרון אך הפוך בסימנו, כלומר, מטען הפוזיטרון חיובי (ומכאן שמו), בניגוד למטען האלקטרון השלילי.

פוזיטרונים נוצרים בדעיכה רדיואקטיבית מסוג , המכונה גם פליטת פוזיטרון (positron emission). בתהליך זה, פרוטון מגרעין אטום הופך לנייטרון וW<sup>+</sup>}}. לאחר מכן, הבוזון דועך לפוזיטרון ונייטרינו אלקטרוני. פוזיטרונים נוצרים גם במסגרת תהליך של יצירת זוג, בו פוטון אנרגטי מגיב עם גרעין של אטום כך שחלק מהאנרגיה של הפוטון הופך לאלקטרון ופוזיטרון, על פי הנוסחה <math>\ E^2=m^2 c^4+c^2 p^2</math>. זו היא דוגמה לאירוע של יצירת חומר (matter creation). כל זאת, בהתאם לשקילות המסה והאנרגיה. גם התהליך ההפוך אפשרי: כאשר אלקטרון ופוזיטרון נפגשים, מתרחש איון (annihilation) ומסתם של שני החלקיקים הופכת כולה לאנרגיה של שני הפוטונים.

קיומו של הפוזיטרון נחזה על ידי משוואת דיראק, שפורסמה ב-1928 על ידי פול דיראק, אם כי דיראק עצמו לא הגיע למסקנה זו באופן ישיר. 

הפוזיטרון התגלה לראשונה בתצפית ב-2 באוגוסט 1932 על ידי קארל דייוויד אנדרסון מהמכון הטכנולוגי של קליפורניה, בקרינה קוסמית שעברה דרך תא וילסון שהיה בתוך שדה מגנטי ושהיה בו לוח עופרת. אנדרסון הבחין בתצלומים מהתא במסלול חלקיק שעבר דרך לוח העופרת ויצא ממנו במהירות נמוכה יותר (כפי שהשינוי ברדיוס המסלול הראה). כיוון התנועה הראה שהחלקיק חיובי. מכיוון שהיה ידוע שפרוטון (או חלקיק אחר עם מסה דומה) לא יכול לעבור מרחק כזה בחומר, הסיק אנדרסון שמדובר ב"אלקטרון חיובי". את השם "פוזיטרון" נתנו העורכים של Physical Review בו פרסם אנדרסון ב-1933 את המאמר על הגילוי.

==ראו גם==
*אנטי-חומר
* טומוגרפיית פליטת פוזיטרונים

==קישורים חיצוניים==

*
* 

==הערות שוליים==

קטגוריה:חלקיקים אלמנטריים
קטגוריה:לפטונים
קטגוריה:פרמיונים
קטגוריה:אלקטרון
ברכיוזאורוס

ברכיוזאורוס (שם מדעי: Brachiosaurus) הוא סוג של דינוזאור צמחוני במשפחת הברכיוזאוריים השייכת לאינפרא-סדרה זאורופודים. פירוש השם הוא "לטאת זרוע" המתייחס לעצם הזרוע הענקית שהתגלתה. שם המין "אלטיתוראקס" פירושו "חזה עמוק". בזמן גילויו הוא נחשב לאחד הדינוזאורים הגדולים ביותר שנתגלו, אך בעשורים האחרונים נתגלו מספר דינוזאורים הגדולים ממנו בהם הזאורופוסידון והארגנטינוזאורוס.

== מאפיינים ==
הברכיוזאורוס היה ידוע בתקופה מסוימת כדינוזאור הגבוה ביותר. הוא נתגלה בשנת 1903 על ידי דוקטור E. S. Riggss. הברכיוזאורוס שגשג לקראת סוף תקופת היורה בעידן המזוזואיקון. שלדים מאובנים מלאים שלו נמצאו בטנזניה, ונמצאו חלקי שלדים באמריקה הצפונית באורך של 25 מטרים. הג'ירפטיטאן, שממנו נתגלו שלדים די שלמים באפריקה, סווג בהתחלה בתור מין של ברכיוזאורוס, אך כיום הוא מסווג כסוג טקסונומי נפרד.

הברכיוזאורוס היה זאורופוד גדול. הפלאונטולוגים מעריכים את גובהו של הברכיוזאורוס כ-, את אורכו כ- ואת משקלו כ-28 עד 43 טונות (כ-6 פילים אפריקנים בוגרים). הוא התאפיין ברגליים עבות מאוד, המזכירות גזעי עץ וצוואר ארוך מאוד ודק יחסית לגודל גופו. הוא אכל כ-200 קילוגרם ביום.

==בתרבות הפופולרית==
הברכיוזאורוס הופיע בהרבה מאוד סרטי דינוזאורים והוא מהפופולרים שבהם. ישנו אפילו אסטרואיד שקיבל שם זה (9954 Brachiosaurus). 

*הוא הופיע בסדרה ללכת עם דינוזאורים בפרק על "ענקי היורה" לצד עדר דיפלודוקוסים. וכן נראה בהבלדה של Big Al.
*הברכיוזאורוס מופיע בסרטי פארק היורה החל בסרט הראשון (בו ככל הנראה גופו מבוסס על הג'ירפטיטאן) וכן נראה בסרט השלישי, החמישי, בו פרטי ברכיוזאורוס נראים לחברת ההצלה אך עקב גודלם לא יכלה להציל אותם מהאי הגעשי והם נכחדו כנראה והשישי. הוא מופיע גם בעולם היורה: מחנה הקרטיקון, לרבות פרט המופיע בסוף הסדרה לאחר הבריחה מאחוזת לוקווד. בסרטי הזיכיון הברכיוזאורוס יכול לעמוד על רגליו האחוריות ולאכול מהעצים.
*גופם של יצורי ה"רונטו" הענקיים ממלחמת הכוכבים 4 מבוסס על הברכיוזאורוס.
*בסדרה המנגה והאנימה היפנית וואן פיס קיימת דמות בשם קווין אשר יש לה את היכולת להפוך לברכיוזאורוס.
*ברכיוזאורוס מופיע בסרט Sea Rex 3D ובסדרות הדינוזאורים!, פלאווורלד ודינו דן.
*בנוסף הוא מופיע גם בכמה משחקי מחשב כמו Jurassic Park: Operation Genesis, פארק היורה 3: בניית פארק, Jurassic World Evolution וJurassic World Evolution 2.

== גלריה ==
<gallery widths=200 heights=200>
Brachiosaurus DB.jpg
Brachiosaurus NT new.jpg
Brachiosaurus BW.jpg
PikiWiki Israel 8174 dinosaur in rishon lezion.jpg|דגם של ברכיוזאורוס בפארק הדינוזאורים של סינמה סיטי ראשון לציון
</gallery>

==קישורים חיצוניים==

* 
* 
* [http://www.skeletaldrawing.com/sauropods-and-kin/brachiosaurus איור שלד של ברכיוזאורוס] מאת סקוט הארטמן

== הערות שוליים ==

קטגוריה:בעלי חיים שתוארו ב-1903
קטגוריה:טקסונים שתוארו בידי אלמר ס. ריגס
קטגוריה:ברכיוזאוריים
קטגוריה:דינוזאורים שחיו ביורה עליון באפריקה
קטגוריה:דינוזאורים שחיו ביורה עליון באמריקה הצפונית
קטגוריה:טנזניה: מאובנים
קטגוריה:מאובני טקסונים שתוארו ב-1903
טרבוזאורוס

טרבוזאורוס (שם מדעי: Tarbosaurus; משמעות שמו: "לטאה מדאיגה") הוא סוג של דינוזאור ממשפחת הטירנוזאוריים, שחי במזרח אסיה בשלהי הקרטיקון, שלפני 70 מיליון שנה (בגיל המאסטריכט). הוא השתייך למשפחת הטירנוזאוריים יחד עם הטירנוזאורוס רקס, הדספלטוזאורוס ואחרים. המאובנים שלו התגלו באזור מונגוליה וסין.

== מאפיינים ==
הטרבוזאורוס סווג לראשונה ב-1955 בידי הפלאונטולוג הרוסי יבגני מליב. בסוג זה נכלל מין אחד - טרבוזאורוס באטאר (Tarbosaurus bataar), אם כי מינים נוספים מהסוג הועברו לסוגים אחרים או התבטלו. במראהו דינוזאור זה דמה לטרנוזאורוס ובעבר אף השתייך לסוג טירנוזאורוס וכן לסוג אליוראמוס.

הטרבוזאורוס היה טורף גדול מאוד. הוא הגיע לאורך 10–12 מטרים ולמשקל עד 5 טונות והיה טורף-על באזורו. הוא נמצא באזור מדבר גובי, אשר בשעתו הכיל מישור הצפה קבועים, בהם נמצאו מיני דינוזאורים רבים, ביניהם מינים של זאורופודים כמו הנמגטוזאוריים, אנקילוזאורים, מספר הדרוזאוריים כמו הזאורולופוס, הדיינוכירוס והתריזינוזאורוס ועוד. כל אלה שימשו כנראה מזון לטורף הענק שהשתמש בנשיכתו העוצמתית כדי להכניע את טרפו.

==בתרבות==
הטרבוזאורוס ידוע בתרבות בעיקר בסרטים וסדרות טלוויזיה שונות, בהם הוא דומה לקרובו הטירנוזאורוס, כשבדומה לקרובו הוא מוצג לעיתים קרובות בצורה לא מעודכנת:
*בסדרה נרדף בידי דינוזאורים של נייג'ל מארוון נראה טרבוזאורוס בסוף הפרק הראשון בו נייג'ל בורח מפרט אחד ובהמשך נראה פרט המנסה לטרוף תריזינוזאורוס אך מוכה ממנו ועוזב.
*בסדרה כוכב פרהיסטורי טרבוזאורוסים מופיעים בפרק על המדבריות, בהם הם מושכים לטאות המנצלים אותם להרתעת טורפים קטנים. בהמשך טרבוזאורוס נראה ליד בור מים סמוך לטרף אך מתמקד רק בשתייה.
*טרבוזאורוס הוא גיבור הסרט הדרום-קוריאני "Speckles: The Tarbosaurus", בו פרט בשם "כתם" ובת זוגו "כחולת-עין" מאוימים בידי טירנוזאורוס גדול בשם "חד-עין" שלבסוף נטרף בידי טילוזאורוסים. הזוג וצאצאם מופיעים גם בסרט ההמשך: "Dino King 3D: Journey to Fire Mountain", בו כתם הצעיר נחטף בידי חבורת דיינוניכוסים למען טורף מסתורי המכונה "החיה".
*הוא מופיע גם בסרט נוסף בסדרה: "Tarbosaurus: The Mightiest Ever", בו נראים הטרבוזאורוסים באורח מציאותי יותר.
*טרבוזאורוס מופיע בסרטי פארק היורה בסרט עולם היורה: נפילת הממלכה אך רק בדיורמה בה נראים 2 פרטים. הוא נראה גם במשחקי המחשב: עולם היורה: המשחק, פארק היורה 3: בניית פארק וJurassic World: Alive.
*הטרבוזאורוס מופיע בסרט ה-IMAX דינוזאור בחיים!, כשהוא תוקף טרכיאה.
*הטרבוזאורוס נראה בתוכנית האמת על דינוזאורים רצחניים בעודו מנסה לצוד פינקוזאורוס ובתוכנית "Animal Armageddon".
*הוא מופיע במספר משחקי מחשב כמו: ללכת עם דינוזאורים, "Fossil Fighters" ו-"Prehistoric Kingdom".

== גלריה ==
<gallery widths="200">
קובץ:Tarbosaurusbcn1.JPG
קובץ:Tarbosaurus and Saurolophus by durbed.jpg|איור של טרבוזאורוס תוקף זאורולופוס
קובץ:Tarbosaurus Steveoc86 flipped.jpg
קובץ:TarbosaurusDB.jpg|טרבוזאורוס
קובץ:Tarbosaurus and Deinocheirus.jpg|איור של זוג טרבוזאורוסים בציד דיינוכירוס. מתחתיהם נראים פרטי ברויצרטופס
</gallery>

== קישורים חיצוניים ==

* 

קטגוריה:בעלי חיים שתוארו ב-1955
קטגוריה:טקסונים שתוארו בידי יבגני מליב
קטגוריה:טירנוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1955
קטגוריה:מונגוליה: מאובנים
טירנוזאוריים

טירנוזאוריים (שם מדעי: Tyrannosauridae, ביוונית: "לטאות עריצות") היא משפחה של דינוזאורים תרופודים טורפים גדולים בקבוצת הקלורוזאורים, שחיו בקרטיקון העליון כ-83 מיליון שנה לפני זמננו ועד הכחדת קרטיקון-פלאוגן כ-66 מיליון שנה לפני זמננו. הם חיו בחצי הצפוני של כדור הארץ ומאובניהם נתגלו רק באמריקה הצפונית ובאסיה, וכללו שרידים שלמים יחסית, ולעיתים אף שרידים של רקמות רכות.
== מאפיינים ==
הטירנוזאוריים התאפיינו בגוף גדול והלכו על שתי רגליים. גפיהם הקדמיות התנוונו לזרועות קטנות בנות שתי אצבעות כל אחת. זנבם היה ארוך וקשיח ונועד לאזן את גופם שרכן קדימה, בייחוד בזמן מרדפים. צווארם היה עבה ושרירי ונשא גולגולת חזקה בעלת מלתעות אימתניות המצוידות בשניים חרוטיות חדות דמויות פגיון. הם היו טורפים מטילי אימה אשר ניזונו הן על ידי טרף (כגון של צרטופסיים והדרוזאוריים) והן על ידי אכילת פגרים. הטירנוזאוריים היו משפחה מוצלחת ביותר, והיוו טורפי על בתחומי תפוצתם.

רוב חברי המשפחה היו גדולים למדי (מעל 7 מטר) והגדול שבמשפחה היה הטירנוזאורוס רקס שהגיע לאורך של כ-12.8 מטר ומשקל של עד כ-6.5 טון. הקטן שבהם היה הננוטירנוס שהגיע לאורך של 5-7 מטרים ומתוך כך שיטות הציד שלו היו שונות מרוב המשפחה, כנראה הייתה מבוססת על מהירות במקום על גודל ועוצמה.

== מיון ==

במשפחה נמצאים הסוגים הבאים:
{|
|
*תת-משפחה Albertosaurinae
**סוג אלברטוזאורוס (Albertosaurus)
**סוג גורגוזאורוס (Gorgosaurus)
*תת-משפחה Tyrannosaurinae
**סוג אליוראמוס (Alioramus)
**סוג צ'יאנשוזאורוס (Qianzhousaurus)
**סוג דינמוטרור (Dynamoterror)
**סוג דספלטוזאורוס (Daspletosaurus)
**סוג תנטותריסטס (Thanatotheristes)
**סוג ליתרונקס (Lythronax)
**סוג ננוטירנוס (Nanotyrannus) 
**סוג נאנוקזאורוס (Nanuqsaurus)
**סוג רפטורקס (Raptorex)
**סוג טרבוזאורוס (Tarbosaurus)
**סוג טראטופונאוס (Teratophoneus)
**סוג טירנוזאורוס (Tyrannosaurus)
**סוג זוצ'נגטירנוס (Zhuchengtyrannus)
| השוואת גדלים של טירנוזאוריים לעומת אדם. [[קנה מידה: החץ האופקי הוא באורך 10 מטר והחץ האנכי הוא בגובה 3 מטר. מפתח צבעים: <math>{\color{BrickRed}\blacksquare}</math> אדום - טירנוזאורוס רקס <math>{\color{Yellow}\blacksquare}</math> צהוב - טרבוזאורוס באטאר <math>{\color{Green}\blacksquare}</math> ירוק - אלברטוזאורוס סרקופגוס <math>{\color{Orange}\blacksquare}</math> כתום - דספלטוזאורוס טורוסוס <math>{\color{NavyBlue}\blacksquare}</math> כחול - גורגוזאורוס ליברטוס]]
|}

== גלריה ==

<gallery widths="200">
קובץ:Daspletosaurus torosus steveoc.jpg|שחזור של דספלטוזאורוס
קובץ:Sue Field Museum.jpg|סו, אחד השלדים השלמים והגדולים ביותר של טירנוזאור רקס, FNHM
File:Albertosaurus skull cast.jpg|גולגולת של אלברטוזאורוס
File:Triceratops-vs-T-Rex001.jpg|דגמים בדיורמה המציגים טירנוזאורוס רקס ולידו טריצרטופס
</gallery>

== קישורים חיצוניים ==

קטגוריה:בעלי חיים שתוארו ב-1906
קטגוריה:טקסונים שתוארו בידי הנרי פיירפילד אוסבורן
*
קטגוריה:טקסונים שהתפתחו בקרטיקון עליון
אלברטוזאורוס

אלברטוזאורוס (שם מדעי: Albertosaurus) הוא סוג של דינוזאור ממשפחת הטירנוזאוריים. פירוש שמו הוא "לטאת אלברטה" והוא נקרא על שם פרובינציית אלברטה שבקנדה, שם נתגלה ב-1905 על ידי הנרי פיירפילד אוסבורן. יש המשייכים את הגורגוזאורוס לסוג זה. הסוג כלל מין יחיד - אלברטוזאורוס סרקופגוס (Albertosaurus sarcophagus).

== מאפיינים ==
האלברטוזאורוס היה דומה מאוד לטירנוזאורוס אולם קטן ממנו, ושקל פחות משתי טונות. בניגוד לו, תקופת התפתחותו הייתה קצרה יותר ונמשכה רק כ-10 מיליוני שנים.

מאז גילויו ב-1884 נמצאו מאובנים של יותר מ-30 פרטים, אשר סיפקו למדענים מידע נוסף אודות האנטומיה של האלברטוזאורוס, יותר מרוב הטירנוזאורים האחרים. גילוים של 26 פרטים באתר אחד תרמה להכרה באלברטוזאורים כבעלי התנהגות של להקה.

האלברטוזאורוס היה קטן מחלק הטירנוזאורים האחרים, כדוגמת הטרבוזאורוס והטירנוזאורוס. אורך גופו של האלברטוזאור הגיע עד ל-, ואורך הירך עד ל-2.5 מטר. מראה גופו של האלברטוזאורוס היה דומה לזה של טירנוזאורים אחרים. הוא התהלך על שתיים, והיה לו זנב ארוך לאיזון ראשו הענק. גולגולתו גדולה הגיעה עד לכדי אורך של מטר. רגליו הקדמיות היו קטנות מאוד ביחס לגודלו, ובהן היו רק שתי אצבעות. ברגליו האחוריות ארבע בהונות, אחת מהן קצרה, ורק שלוש נוגעות בקרקע. האלברטוזאורוס נע במהירות של 14–21 קמ"ש.

==בתרבות==
*אלברטוזאורוס מופיע בסדרה בראשית: עולם חדש בתור הנבל הראשי, לאחר שפרט שיצא מסטייה טרף את ברוק - אשתו של אוון קרוס והכניס אותו לפחדים ותחושת אשמה קשה. בפרק האחרון מופיע אותו פרט מקורי יוצא מסטייה בלונדון ובסוף אוון יורה בו למוות, לאחר שהוא משתחרר ממכולה ופוגע בקולונל הול. האלברטוזאורוס מוצג בעל זרועות וקרניים בולטות.
*הוא מופיע בסרט נדידת הדינוזאורים בתור אחד האויבים הראשיים בנדידה של האדמונטוזאורוס והפכירינוזאורוסים הצעירים. פרט אחד מתקיף בוגר בעל גידול במוח ושניהם נופלים למותם מקצה צוק.
*הוא מופיע בפרק האחרון של פארק פרהיסטורי של נייג'ל מארוון. מספר פרטים הורגים פרזאורולופוס אך הוא נחטף להם בידי התנין הגדול ביותר מעולם - הדיינוסוכוס.
*בסדרה מועדון הקרב הג'ורסי נראים אלברטוזאורוסים מתקיף קבוצת פכירינוזאורוסים ודוחקים אותם אל הנהר השוצף ופרטים רבים נהרגים בו.
*בתוכנית "Dinosaurs: Messages in Stone" מתואר האלברטוזאורוס.
*הוא מוזכר בפרק השלישי של הכוכב דינוזאור.
*האלברטוזאורוס מופיע בסדרות הילדים רכבת הדינוזאורים ודינו דן.
*בזיכיון פארק היורה לא מופיע אלברטוזאורוס, למעט באיורים בסדרה עולם היורה: מחנה הקרטיקון. עם זאת הוא מופיע במספר משחקי מחשב של הסדרה ביניהם בפארק היורה 3: בניית פארק, Jurassic Park Builder, Jurassic World Evolution, Jurassic Park: Operation Genesis, "Warpath: Jurassic Park", "Jurassic Park: Trespasser" ו-"Jurassic Park: Explorer".
*הוא נראה גם במשחק המחשב של הסרט דינוזאור.
*בנוסף הוא הופיע בסדרה פלאווורלד.

== גלריה ==
<gallery mode="packed">
קובץ:Albertosaurinae scale.png|השוואה לאדם
קובץ:Albertosaurus sarcophagus mount.jpg
קובץ:Albertosaurus skull cast.jpg
קובץ:Albertosaurus at Science Center of Iowa.jpg
קובץ:Edmontosaurus pounding Albertosaurus by durbed.jpg|מאבק בין אלברטוזאורוס לאדמונטוזאורוס
קובץ:Albertosaurus.jpg
</gallery>

== קישורים חיצוניים ==

* 
* 

קטגוריה:בעלי חיים שתוארו ב-1905
קטגוריה:טירנוזאוריים
קטגוריה:קנדה: פלאונטולוגיה
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1905
בעלי אגן דמוי לטאה

מודל של [[אגן הירכיים של בעלי האגן דמוי הלטאה.]]
בעלי אגן דמוי לטאה או זאוריסקיה (שם מדעי: Saurischia) היא סדרה של דינוזאורים אשר נעו ברובם על שניים והיו בעלי אגן ירכיים המופנה בחלקו קדימה ובחלקו אחורה. מבני קבוצה זו התפתחו העופות המודרניים. כמו שאר הדינוזאורים הם חיו בין תור הטריאס לתור הקרטיקון והם הכילו את חיות היבשה הגדולות ביותר מעולם.

הזאוריסקים מאופיינים לפי צורת אגן הירכיים שלהם. האגן כולל 3 עצמות עיקריות: בחלק העליון עצם הכסל (ilium) ומתחתיו עצם השת (ischium) הנוטה אחורה ועצם החיק (pubis) הנוטה קדימה (ראו איור). בזאוריסקים האגן היה דומה לזה של לטאה ובו עצמות השת והחיק נטו כל אחת לכיוון שונה (אחורה וקדימה בהתאמה) ויצרו זווית ביניהם.

הזאוריסקים כללו מגוון גדול של דינוזאורים: בתרופודה - טורפי ענק דוגמת אלוזאורוס וטירנוזאורוס, טורפים קטנים וזריזים דוגמת דיינוניכוס וולוצירפטור, דינוזאורים אוכלי כל דמויי יען (אורניתומימיים), דינוזאורים מנוצים מהם התפתחו העופות, בזאורופודה - זוחלי ענק כגון אפטוזאורוס וסופרזאורוס הארוך והרזה בעל הזנב דמוי השוט, דינוזאורים בעלי צוואר גבוה דוגמת ברכיוזאורוס, דינוזאורים גדולים בעלי שריון כמו סלטזאורוס וענקים כבדים וארוכים דוגמת ארגנטינוזאורוס ופטגוטיטאן.

==מיון==
***** סוג אלווקריה (Alwalkeria)
***** סוג אאורפטור (Eoraptor)
* קבוצה Eusaurischia
**** משפחה הררזאוריים (Herrerasauridae)
** תת-סדרה תרופודה (Theropoda) - רוב בני קבוצה זו היו טורפים.
*** אינפרא-סדרה צרטוזאורים (Ceratosauria)
*** אינפרא-סדרה טטנורים (Tetanurae) - חלק מהם היו דינוזאורים מנוצים, מהם התפתחו העופות.
* תת-סדרה דמויי זאורופודים (Sauropodomorpha) - אלה היו צמחוניים.
*** משפחה גואייבסזאוריים (Guaibasauridae)?
*** אינפרא-סדרה פרוזאורופודה (Prosauropoda)
*** אינפרא-סדרה זאורופודה (Sauropoda) - דינוזאורים ענקיים בעלי צוואר וזנב ארוכים, אוכלי צמחים.

== גלריה ==
<gallery widths="150" heights="150" perrow="5">
קובץ:Ceratosaurus NT.jpg|צרטוזאורוס
קובץ:SeismosaurusDB.jpg|דיפלודוקוס הלורום
קובץ:Utahraptor Restoration.png|יוטרפטור
קובץ:Plateosaurus Skelett 2.jpg|פלטאוזאורוס
קובץ:Jobaria tiguidensis steveoc.jpg|ג'ובריה
קובץ:Archaeopteryx lithographica - cast of Humboldt Museum specimen.JPG|ארכאופטריקס
</gallery>

==ראו גם==
* בעלי אגן דמוי עוף

==קישורים חיצוניים==

* 

*
קטגוריה:בעלי חיים שתוארו ב-1888
קטגוריה:טקסונים שתוארו בידי הארי גובייר סיילי
קטגוריה:מאובני טקסונים שתוארו ב-1888
פייר קירי

פייר קירי (בצרפתית: Pierre Curie; 15 במאי 1859 – 19 באפריל 1906) היה פיזיקאי צרפתי, חלוץ במחקר קריסטלוגרפיה, מגנטיות ורדיואקטיביות, וחתן פרס נובל לפיזיקה (יחד עם אשתו מארי קירי ועם אנרי בקרל).

==ביוגרפיה==
נולד בפריז והתחנך בביתו על ידי אביו. כבר בשנות העשרה לחייו הראה יכולת גדולה בתחומי המתמטיקה והגאומטריה. ב-1878, בגיל 19, הוא השלים לימודי פיזיקה בסורבון המקבילים לתואר שני בימינו, והחל לעבוד כמדריך במעבדה. בשנת 1895 קיבל תואר דוקטור למדעים והתחיל ללמד. בשנת 1900 קודם לדרגת פרופסור.

ב-1880 הוכיחו פייר ואחיו המבוגר ממנו ז'אק, שמתח חשמלי נוצר כשמופעל לחץ על גבישים. אחר כך הם פיתחו את התאוריה המתמטית של הסימטריה ובעזרתה הוכיחו את המקרה ההפוך, שגבישים שמופעל עליהם שדה חשמלי מתעוותים. בשנת 1894 הוא ניסח את עקרון קירי.

קודם לדוקטורט הידוע של פייר קירי בתחום המגנטיות, הוא תכנן ושיפר מכשיר למדידת מקדם המגנטיות. פייר קירי גילה את השפעת הטמפרטורה על מגנטיות במה שידוע היום כ"חוק קירי". קבוע החומר בחוק קירי ידוע כ"קבוע קירי". הוא גם גילה שחומרים מגנטיים טבעיים מאבדים את יכולת המגנוט שלהם מעל טמפרטורה מסוימת הידועה כיום כ"נקודת קירי".

פייר קירי עבד עם אשתו מארי קירי על זיקוק וזיהוי היסודות פולוניום ורדיום. הם היו הראשונים שהשתמשו במונח "רדיואקטיביות", והיו חלוצים במחקר בתחום זה. עבודתם, כולל עבודת הדוקטורט המהוללת של מארי קירי, עשתה שימוש במכשור מדויק שתוכנן ונבנה על ידי פייר קירי ואחיו ז'אק.

פייר ואחד מתלמידיו אחראים לתגלית הראשונה של אנרגיה אטומית, בעזרת זיהוי פליטת החום המתמשכת מחלקיקי רדיום. הוא חקר את הקרינה הרדיואקטיבית ובעזרת שימוש בשדות מגנטיים, הראה שחלק מהקרינה טעון במטען חיובי, חלק טעון במטען שלילי, וחלק היה נייטרלי (קרינת אלפא, בטא וגמא בהתאמה).

בשנת 1903 זכה בפרס נובל לפיזיקה יחד עם אשתו מארי קירי ועם אנרי בקרל בזכות תגליותיהם בתחום הרדיואקטיביות. 

פייר קירי נדרס למוות על ידי כרכרה ב-19 באפריל 1906, כשחצה את רחוב דופן בזמן סופת גשם החליק על הקרקע ונדרס. בכך כנראה נמנע ממנו מוות מקרינה כפי שאירע לאשתו.
פייר ומארי קירי קבורים יחדיו בקריפטה שבפנתאון של פריז.

על שמם היחידה הקודמת למדידת רדיואקטיביות הקירי, וכן קרוי על שמם היסוד קיריום (Curium).

בתם של הזוג, אירן ז'וליו-קירי, הייתה גם היא כימאית ידועה בתחום הרדיואקטיביות, וזכתה בפרס נובל לכימיה (יחד עם בעלה, פרדריק) בשנת 1935.

==ראו גם==
* יחידות מידה על שם אישים
* מאדאם קירי (סרט)

==קישורים חיצוניים==

* 
* 
* 
* 

קטגוריה:זוכי פרס נובל לפיזיקה
קטגוריה:פיזיקאים צרפתים
קטגוריה:מגלי יסודות כימיים
קטגוריה:זוכי פרס נובל צרפתים
קטגוריה:אישים הקבורים בפנתאון של פריז
קטגוריה:סגל אוניברסיטת פריז
פייר
קטגוריה:רדיואקטיביות
קטגוריה:אישים שעל שמם יסודות כימיים
קטגוריה:אישים שעל שמם יחידות מידה
קטגוריה:זוכי מדליית דייווי
קטגוריה:הרוגי תאונות דרכים בצרפת
קטגוריה:זוכי מדליית אליוט קרסון
קטגוריה:צרפתים שנולדו ב-1859
קטגוריה:צרפתים שנפטרו ב-1906